शेरिफ़ जूते पहनकर संभोग करते हैं
शेरिफ़
डॉग अ बोन
सुनो, सुनो सुनो, जान... जानेमन, मैं घर आ गया हूँ
मुझे नहीं पता मैं क्या कर रहा हूँ, मिस्टर जे।
मुझे पता है यह ओहदा और यह तमगा नक़ली है।
लेकिन मैंने रिंक से अपनी नौकरी छोड़ दी
और मुझे कुछ तो काम करना ही है, जानते हैं?
मैं केवल वह बच्चा बनकर नहीं रहना चाहता जिसने बॉटनिकल गार्डन में उल्टी की थी।
मैं लोगों के लिए मज़ाक नहीं बनना चाहता।
तो अपना कार्ड दे दो, अपना दृश्य देख लो।
अगर वह मेरे दृश्य जैसा कुछ हुआ,
तो शायद तुम्हें उस चीज़ को भुला देने में मदद मिलेगी जो तुम्हारे लिए रुकावट बनी हुई है।
मोर्फ़ो
आप कौन हैं
ख़ैर, उसने मुझे बॉटनिकल गार्डन में उल्टी करते हुए दिखाया।
दरअसल मेरी ज़िंदगी के सबसे शर्मिंदगी भरे दिन को फिर से जीने पर मजबूर किया,
एक प्यारे कार्टून संस्करण में।
देखा? यह गज़ब है।
यह गज़ब कैसे है?
अगर तुम्हारा सबसे शर्मिंदगी भरा दिन दशकों पहले था,
तो यहाँ से चीज़ें केवल बेहतर ही हो सकती हैं।
द बिग डोर प्राइज़
क्या बकवास है?
वॉल्टर! वॉल्ट।
हैलो।
वॉल्ट, तुम क्या कर रहे हो? यह कसरत किसलिए है?
- गुड मॉर्निंग, इज़ी। - मुझसे "गुड मॉर्निंग" मत कहो।
मैं तुम्हें याद दिला दूँ कि मैं तुम्हारी आपातकालीन संपर्क हूँ
और तुम्हें फिर से दिल का दौरा पड़े, उसके लिए मैं बहुत व्यस्त हूँ।
मुझे एक और दिल का दौरा पड़ने से डर नहीं लगता।
उसके अलावा, मैंने बो को अपना आपातकालीन संपर्क बना दिया है,
चूँकि मेरे साथ अस्पताल में वही रुका था।
माफ़ करना?
मैं भी तुम्हारे साथ रुक गई होती, अगर मैं
एक दुर्बल करने वाली चोट से नहीं जूझ रही होती जो मुझे व्हीलचेयर में लगभग ले ही आई थी।
- किस तरह की चोट? - भूल-भुलैया में इसका घुटना मुड़ गया था।
माफ़ करना। यह कौन है?
अरो। यह मेरी कमाल की भौतिक चिकित्सक, फ़्रेया है।
शायद यह तुम्हारे घुटने को ठीक कर सकती है?
तुमसे आधिकारिक तौर पर मिलकर अच्छा लगा, इज़ी। पिछले चुनाव में मैंने तुम्हें वोट दिया था।
पिछले चुनाव में हर किसी ने मुझे वोट दिया था।
और मुझे मदद नहीं चाहिए।
तुमने अभी-अभी कहा वह दुर्बल करने वाली चोट थी।
ज़्यादातर लोगों के लिए।
लेकिन पेशेवर नर्तकी होने के नाते, मैंने हर दर्द को सहन करना सीख लिया है।
जन्म देने के कुछ ही घंटों बाद मैं बैले नृत्य कर रही थी।
सुनने में बहुत प्रभावशाली लगता है,
पर दर्द सहने की वजह से मैंने लोगों को पूरी गतिशीलता खोते देखा है।
हाँ।
शायद तुम सामुदायिक पूल में प्रतिरोध प्रशिक्षण के लिए मेरे साथ शामिल हो सकती हो।
यह शानदार विचार है!
- फ़्रेया? - हाँ?
मैं अपने घर में अपने बड़े स्पा में अपना प्रशिक्षण करती हूँ।
उसके ताक़तवर जेट काफ़ी प्रतिरोध देते हैं।
ठीक है, तो, अगर तुम मन बदल लो...
हे, भगवान। तुम जाने नहीं दोगी, है न?
ठीक है।
मैं सामुदायिक पूल में आ जाऊँगी
अगर तुम वादा करो कि वहाँ प्रेस वाले नहीं होंगे।
मैं देखती हूँ मैं क्या कर सकती हूँ।
लैचकीज़ लंदन से लाइव
लैचकी लैड्ज़
हैलो, कसांड्रा हबर्ड। मिसेज़ हबर्ड।
माँ हबर्ड अपनी अलमारी में। खा रही है अपना...
अरे, यार। तुम्हें क्या चाहिए, डस्टी?
कुछ नहीं। बस तुम्हें जल्दी से कुछ बताना था।
स्कूल वाली ऐलिस शायद यहाँ आएगी।
ऐलिस, जिस औरत को तुम डेट कर रहे हो, वह शायद यहाँ आ सकती है?
वह जल्दी से कुछ देने आ रही है।
यह आख़िरी मिनट पर हुआ। मुझे अभी-अभी संदेश आया।
डरने की कोई बात नहीं है।
तो...
कोई डिलीवरी आने वाली थी?
नहीं, वह ऐलिस है। मैं मज़ाक कर रहा था। मुझे पता था।
हे, भगवान। क्या मुझे छिप जाना चाहिए?
क्या? नहीं, तुम्हें छुपने की ज़रूरत नहीं है।
- क्या मुझे छिप जाना चाहिए? - नहीं। तुम क्यों छिपोगे?
नहीं। कोई नहीं छिपेगा।
- डस्टी, दरवाज़ा खोलो। - अभी खोलता हूँ।
- हैलो! - हैलो!
- यह सुंदर लड़की कौन है? - हाँ।
आज यह थोड़ा अजीब बर्ताव कर रही है।
पता है, बस हाँफ रही है और तेज़ चल रही है।
मुझे लगता है कि यह बस यहाँ रुकने को लेकर व्याकुल...
अजनबी के साथ रात बिताने को लेकर व्याकुल है।
ख़ैर, हम ज़्यादा देर अजनबी नहीं रहेंगे। है न, यो-यो?
इसके लिए बहुत माफ़ी चाहती हूँ। मुझे इसकी देखभाल करने वाला कोई नहीं मिला
और मैं पहले से ही प्रिंसिपल पैट के साथ साल्सा डांस के लिए हाँ कह चुकी थी।
मैं साल्सा को कभी ना नहीं कह सकता। न ही डांसिंग और न ही सॉस को।
कैस?
- दोस्त आई है। - हैलो!
- वाह। पता है क्या?
तुम्हारा घर बहुत सुंदर है।
धन्यवाद, ऐलिस।
तुम्हारी कुतिया बहुत सुंदर है।
तुम बहुत सुंदर हो।
तुम भी सुंदर हो।
दो सुंदर लड़कियाँ, एक सुंदर घर।
तो, तुम किस चीज़ पर काम कर रही हो?
मैं एक लैचकी लैड्ज़ जैकेट पर काम कर रही हूँ।
अपनी सहेली हैना के लिए इसे अच्छा और सुंदर बना रही हूँ।
लैचकी लैड्ज़, हाँ?
हाँ, मुझे बॉयस्लैम ज़्यादा पसंद थे।
ठीक है।
तो, तुम शायद मुझसे थोड़ी छोटी होगी, है न?
क्या? नहीं।
मुझे नहीं लगता कि कोई भी किसी से भी छोटा है।
मुझे लगता है कि बस नज़रिया अलग-अलग है।
तुम्हें क्या लगता है, यो-यो? तुम्हारा पसंदीदा कौन है?
मुझे भौं-भौं पसंद है।
पता है क्या? शायद मुझे निकलना चाहिए।
- नहीं, बिल्कुल। - हाँ। जाना चाहिए। तुम्हें बस चले जाना चाहिए।
ख़ुद को बचा लो।
- बहुत-बहुत धन्यवाद, डस्टी। - कोई बात नहीं।
- साल्सा में मज़े करना! - बहुत शुक्रिया।
बाय!
चलो। ऐ।
तो, तुम्हारी गर्लफ़्रेंड की कुतिया हमारे घर में है।
वह मेरी गर्लफ़्रेंड नहीं है।
वह बस एक औरत है जिसके साथ मैं कुछ बार डेट पर गया हूँ।
क्या तुमने ट्रीना को यही बताया है?
नहीं। मैंने ट्रीना को कुछ नहीं बताया है क्योंकि मुझे लगता है यह बहुत अजीब हो जाएगा।
हम नहीं चाहते कि चीज़ें अजीब हों।
तो, तुम जाओ।
तुम और यो-हो अपना काम करो और मज़े करो।
यो-यो। दरअसल इसका नाम यो-यो है
क्योंकि इसका नाम मशहूर चेलो वादक यो-यो मा के नाम पर रखा गया है।
ऐलिस चेलो बजाने में माहिर है।
तुम्हें इस समय इस जानकारी की ज़रूरत नहीं है।
मैं तुम्हें नीचे ले चलता हूँ। चलो।
वाह। हाँ। ठीक है। बहुत बढ़िया।
बढ़ि... अब अपना चेहरा दिखाइए।
हे, भगवान। मुझे माफ़ करना, लेकिन यह नया आकर्षक अधेड़ उम्र वाला कौन है?
मुझे असहज लग रहा है।
क्या लगता है डॉ. वुड्स को क्या ज़्यादा अच्छा लगेगा, भिंचा हुआ या बिना भिंचा हुआ?
भिंचा हुआ। बिना भिंचा हुआ।
- क्या मैं फिर से भिंचा हुआ देख सकती हूँ? - ठीक है। बस हुआ।
माफ़ करना, हमें कैसे पता होगा डॉ. वुड्स को क्या पसंद आएगा?
आप डॉ. वुड्स को जानते भी कैसे हैं?
ख़ैर, अस्पताल में जब मैं मिस्टर जे को ढूँढ रहा था
तब हम दोनों के बीच आकर्षण हुआ था।
और आजकल मैं सोच रहा हूँ अब समय आ गया है कि तुम्हारे पापा...
फिर से डेटिंग करने लगें। हाँ। आप यह काफ़ी बार कह चुके हैं।
मुझे मदद चाहिए।
मैं तय नहीं कर पा रहा।
बिल्ली की बच्ची या बिच्छू?
- बिल्ली की बच्ची। - कुछ भी नहीं।
ज़ाहिर है, बिल्ली की बच्ची। यह एक परीक्षा थी।
किस चीज़ की परीक्षा? आप इस डेट के लिए कितना दबेंगे?
रुको। तुम्हें पूरा लुक देखना होगा।
हे, भगवान।
यह क्यों हो रहा है?
जेकब, यह बहुत अच्छा है। वह...
ऐसा क्या? या फिर वह आवेग में ऐसा कर रहे हैं और यह लगभग ख़तरनाक है?
उन्होंने अपना चेहरा शेव किया।
वह मेरी माँ के मरने के बाद पहली बार डेट पर जा रहे हैं। जैसे...
जेकब।
मुझे नहीं पता उन्होंने अपने दृश्य में क्या देखा जिससे उन्हें लगता है कि यह अच्छा विचार है।
ख़ैर, मुझे नहीं लगता हमें जानने की ज़रूरत है।
अगर बो को, जैसे, कामुक और आज़ाद महसूस हो रहा है, तो फिर हम सवाल करने वाले कौन हैं?
और इसके अलावा, ठीक है,
अगर मैं अपने पापा को अपनी टीचर को चूमते देखना संभाल सकती हूँ,
तो तुम यह संभाल सकते हो।
ईवनिंग, साथियों।
- हे, भगवान। आप इस समय गज़ब लग रहे हैं। - प्लीज़ अपनी डेट पर रस्सी मत लेकर जाना।
आपने मुझे पकड़ लिया, पापा। यह अच्छा है।
वॉल्टर, क्या चल रहा है? ये सारे लोग यहाँ क्यों हैं?
क्या यह बीमार लोगों के लिए किसी तरह की समकालिक तैराकी है?
हम यहाँ अक्वा-फ़िट के लिए आए हैं। मैं बहुत ख़ुश हूँ कि तुम हमारे साथ शामिल हो रही हो।
ज़रा रुको। नहीं। मैं यहाँ फ़्रेया के साथ निजी प्रशिक्षण के लिए आई हूँ।
न कि सामुदायिक पूल में कुछ बुड्ढों के साथ खेलने।
नहीं। फ़्रेया की क्लास केवल बूढ़े लोगों के लिए नहीं है, इज़।
यह उच्च प्रदर्शन वाले खिलाड़ियों के लिए भी है।
मैं अपना जवान, कसा हुआ पिछवाड़ा हर हफ़्ते यहाँ लाता हूँ। तुम्हें इसमें मज़ा आने वाला है।
और सबसे अच्छा हिस्सा है कि क्लास के बाद, जेरल्ड के घर पर हम लोग "कोलंबो" देखकर
और क्वीडलर खेलकर ख़ुद को इनाम देते हैं।
क्या हाल हैं, जेरल्ड?
तुम चुस्त दिख रहे हो, जान। तुम चुस्त दिख रहे हो।
मुझे माफ़ करना। यह "क्विडलर" क्या है?
क्या? सच में, इज़? तुम क्विडलर नहीं जानती?
छोटे शब्दों वाला खेल, "शब्दों के मज़े के लिए"?
मुझे इतनी जलन हो रही है कि तुम पहली बार इसका अनुभव करोगी।
नहीं। मैं कभी भी इसका अनुभव नहीं करूँगी। न ही इस क्लास का।
चलो भी, इज़। एक बार आज़माकर तो देखो।
तुम्हें फ़्रेया बहुत पसंद आएगी। वह भैतिक चिकित्सा की उस्ताद है।
हर कोई उसकी पूजा करता है।
वह तो पता चल जाएगा।
ठीक है। चलो, जान। मुझे कमबख़्त अक्वा-फ़िट से प्यार है।
चलो डुबकी लगाएँ!
बेडफ़ोर्ड बार
ईवनिंग, हैना।
शेरिफ़ आए हैं। तुम मुझे यहाँ गिरफ़्तार करने आए हो?
हाँ। मैं यहाँ तुम्हें क़त्ल के लिए गिरफ़्तार करने आया हूँ।
तुमने उन बच्चों का क़त्ल किया।
- भगवान, बो। - माफ़ करना, मैं सुधार नहीं पा रहा। बहुत घबराया हुआ हूँ।
तुम्हारे हिसाब से इनमें से कौन सी टेबल डेट के लिए सबसे अच्छी है?
मैं कहूँगी वह वाली जिस पर बहुत तेज़ रोशनी है,
जो एकदम बीच में है।
बढ़िया। वहाँ से मुझे दरवाज़ा अच्छे से दिखता रहेगा।
मैं मज़ाक कर... ठीक है।
- यार। - ठीक है, सुनो, मैं पीने नहीं वाला हूँ।
मैं यहाँ बस अपने पापा पर नज़र रखने आया हूँ, जो कि बहुत ज़रूरी डेट पर आए हैं।
ठीक है। हाँ। उस स्थिति में, मैं ख़ुशी-ख़ुशी अपना शराब का लाइसेंस खो दूँगी।
हैना, बस करो। नहीं लगता कि तुम मेरी कर्ज़दार हो?
मैं ऐसा बिल्कुल नहीं सोचती। नहीं।
कोल्टन याद है? मेरा भाई?
वही जो तुम्हारे बार में आया था।
और फिर तुमने मुझे बताया नहीं कि वह तुम्हारे बार में आया था,
और महीनों तक उसकी रहस्यमय जानकारी छिपाकर रखी।
क्या तुम वाक़ई अपने भाई को इस बातचीत की रणनीति के रूप में इस्तेमाल कर रहे हो?
मैं नहीं चाहता कि उसकी मौत ज़ाया हो जाए।
मैं मान रही हूँ कि यह डेट किसी तरह से उनके दृश्य से प्रेरित है?
मैं भी वही मान रहा हूँ।
भगवान, ये दृश्य कमबख़्त अजीब हैं।
यह तब बहुत आसान था जब आप किसी को भी उनका कार्ड दिखाने के लिए बस कह सकते थे।
मैं बस उम्मीद कर रहा हूँ कि वह इनको इंतज़ार में न बिठाकर रखे।
जब वह घबराते हैं तो सिर खुजलाने लगते हैं।
- तुम्हारा कुत्ते को संभालने का काम कैसा चल रहा है? - बहुत शानदार। धन्यवाद।
हाँ। बहुत प्यारी कुतिया है। और एकदम शांत।
क्योंकि मैंने सुना कि तुम 20 मिनट तक उससे बैठने के लिए मिन्नतें कर रहे थे। वह कैसा रहा?
वह अब बैठी हुई है। अगर तुम विश्वास करो तो वह लेट रही है।
- धत्। - क्या तुम कुछ ढूँढ रहे हो?
नहीं। नहीं, मैं बस सोच रहा था कि तुम हमारे पुराने तौलिए कहाँ रखती हो?
- रसोई में नहीं। - हाँ।
मैं रबर के दस्तानों की उपलब्धता जानने के लिए भी उत्सुक था।
रबर के दस्ताने?
सब ठीक है?
अरे, हाँ। हाँ।
बस मुझे पुराने तौलिए, रबर के दस्ताने चाहिए।
और अगर तुम मुझे बिना मोम लगा डेंटल फ़्लॉस दे सको।
ठीक है, क्या चल रहा है?
ख़ैर... तुम्हें पहले वाली यो-यो याद है?
हाँ।
वहाँ नीचे उसे थोड़ी तकलीफ़ हो रही है।
ठीक है। कैसी तकलीफ़?
- मुझे लगता है वह प्रसव में है, कैस। - प्रसव में? जैसे, जन्म देने वाले प्रसव में?
पिल्लों वाले प्रसव में। हाँ।
ख़ैर, तुम्हें वह कैसे पता?
ख़ैर, सबसे पहले, मैंने सोचा कि यह बस बेताबी है
और फिर मुझे लगा शायद उसने ज़्यादा खाना खा लिया होगा और फिर मुझे लगा कि उसे गैस हो रही है।
लेकिन इंटरनेट के मुताबिक और उसके छोटे से पेट में तैर रहे
बहुत सारे ढेलों को मेरे महसूस करने के...
हिसाब से वह प्रसव में है।
ठीक है।
- ठीक है, तुमने पशु-चिकित्सक से बात की? - मैंने की।
उन्होंने कहा कि अगर वह पहले से ही अपना जन्म देने का घोंसला स्थापित कर चुकी है,
तो हमें उसे हिलाना नहीं चाहिए।
- क्या वहाँ पहले से जन्म देने वाला घोंसला है? - हाँ। हाँ।
वह मेरे बिस्तर पर है।
इसलिए हमें केवल तौलिए और रबर के दस्ताने चाहिए।
और डेंटल फ़्लॉस नाभि-नाल के लिए है, खू़न के प्रवाह को रोकने...
ठीक है, सुनो। मैं इस एक बार तुम्हारी मदद कर दूँगी।
समझे? क्योंकि यहाँ एक जानवर की जान दाँव पर लगी है।
- समझ गया। - लेकिन, यह हो जाने के बाद,
पिल्लों को मैं गोद में लूँगी।
हिम्मत रखो, यो-यो।
ठीक है।
अच्छे दिख रहे हो, दोस्तों। चलो।
और पाँच, चार, तीन, दो, एक।
अपनी रफ़्तार से, धीरे-धीरे अपना दायाँ पैर उठाओ।
और अगर लगे कि आप तैयार हो, तो अपने घुटने को अपने शरीर के लंबवत लाओ।
लेकिन आज ही वहाँ पहुँचना ज़रूरी नहीं है।
इस तरह से।
नहीं, दरअसल, वैसे बिल्कुल नहीं करना है।
ख़ासकर तुम्हारा घुटना तनावमुक्त होना चाहिए, न कि खिंचा हुआ।
लेकिन मेरा घुटना पूरी तरह से खिंचा हुआ है और मैं बिल्कुल तनावमुक्त हूँ।
मैंने ऐसा करने को नहीं कहा था। अगली बार ध्यान से सुनने की कोशिश करना।
ठीक है, सब लोग। भागता हुआ आदमी। चलो!
सुनो। यह रोमांचक है।
तुम दोनों के बीच कितना तनाव है।
जैसे, यौन तनाव।
फ़्रेया और मेरे बीच?
तुम ऐसा क्यों कह रहे हो?
मैंने उसे किसी को इस तरह से डाँटते हुए पहले कभी नहीं सुना है।
तनाव साफ़ दिख रहा है, भाई।
पीठ सीधी।
ख़ैर, लोग अकसर मुझसे जलते हैं इसलिए मुझसे क्रूर बर्ताव करते हैं।
ठीक है, लेकिन देखो, इज़।
और भी लोग यहाँ मस्ती कर रहे हैं और वह उन्हें नहीं डाँट रही है।
मिस्टर जॉनसन पानी में डुबकी लगाते जा रहे हैं।
वह कितनी देर के लिए था?
लगभग 49 सेकंड, मिस्टर जे।
मैं और देर तक अंदर रह सकता हूँ। फिर से शुरू!
मैं तुम्हें बता रहा हूँ, इज़। कामुक वातावरण को मैं पहचान लेता हूँ।
और जिस तरह से वह तुमसे बात कर रही है...
- और मैं देखते ही हावी होने वाले को पहचान लेता हूँ। - किसे?
इज़ी, अगर तुम ध्यान नहीं दे सकती, तो तुम जाकर लॉबी में गपशप कर सकती हो।
शुरू करते हैं, लोगों। इधर और इधर। इधर और इधर।
साफ़ दिख रहा है।
चलिए भी, पापा। अब 45 मिनट हो चुके हैं।
कम से कम फ़ोन को तो देख लीजिए।
शायद अंदर ही अंदर वह मर रहे हैं, लेकिन वह अपने अहं के कारण नहीं जाएँगे।
भगवान, मुझे नहीं पता कि मैं यह और कितना झेल पाऊँगा।
क्या? यह मज़ाकिया नहीं है।
यह काफ़ी मज़ाकिया है। तुम्हारे पापा से ज़्यादा तुम बेचैन लग रहे हो।
मैं यह जानता हूँ, हैना। मैं जानता हूँ कि मैं हूँ बेचैन।
क्योंकि बेचैनी वाले सारे लक्षण मुझे मिले।
मेरे पापा और कोल्टन बस, जैसे,
अपने दिमाग़ बंद करके फ़ुटबॉल देखते और झपकी ले सकते थे।
और मुझे हर किसी के लिए हर चीज़ की चिंता करनी पड़ती थी।
हाँ। जब तुम्हारा भाई मेरे बार में आया था तो अजीब तरह से बेफ़िक्र लगा था।
कम से कम, क़ानून तोड़ने के मामले में।
क्या उसने मोर्फ़ो मशीन इस्तेमाल की थी?
- क्या? - कोल्टन, जब वह तुम्हारे बार में आया था।
मैंने पहले पूछने का नहीं सोचा, लेकिन तुमने कहा था कि मोर्फ़ो वहाँ पर थी, है न?
हाँ। पर मुझे नहीं पता।
मतलब, मैंने कभी उसे इस्तेमाल करते हुए नहीं देखा, इसलिए मुझे पक्का नहीं पता।
- मुझे माफ़ करना। - कोई बात नहीं।
इसे मेरे भाई के बारे में मुझे कभी न पता चलने वाली चीज़ों की हमेशा बढ़ती रहने वाली सूची में डाल दो।
रुको। मेरे पापा क्या कर रहे हैं? क्या वह जा रहे हैं?
आपका काँटा गिर गया था।
नहीं, बस किसी का काँटा उठा रहे हैं...
गुड नाइट।
...और वापस अपनी टेबल पर जा रहे हैं।
क्या इससे ज़्यादा उदासीन चीज़ तुमने अपनी ज़िंदगी में कभी देखी है?
जानते हो, मैंने अलग-अलग बार में बहुत सारा समय गुज़ारा है,
लेकिन, यह वही बनने वाली है।
ठीक है, यह अच्छा है। यह अच्छा है। अच्छा, सुकून भरा क्लासिकल संगीत।
हम यो-यो के लिए शांति भरा माहौल तैयार करेंगे। सही कहा।
"सभी पिल्ले माइग्रेन के साथ पैदा होते हैं"?
क्या? अरे, नहीं। मेमब्रेन। हाँ, यह समझ आता है।
तुम नज़र का चश्मा कब लोगे?
अभी इस बात का समय नहीं है, कैस।
मैं "पॉला की पिल्ला गर्भावस्था प्रथाएँ" पढ़ रहा हूँ।
मैं स्क्रोल कर रहा हूँ, मैं स्क्रोल कर रहा हूँ, मैं स्क्रोल कर रहा हूँ।
हद है, पॉला। हम समझ गए।
तुम्हें कुत्तों से प्यार है। क्यों न थोड़े बड़े अक्षरों में लिख दो?
मैं नहीं पढ़ सकता। तुम्हें अपनी सही नज़र से पढ़ना होगा।
- ठीक है। - मैं बस गंदगी वाला काम संभाल लूँगा।
अच्छा। ठीक है।
तो, "आप योनी से एक भूरे-नीले रंग की थैली देखेंगे, जो इंगित करती है...
कि पिल्ला पैदा होने वाला है।"
थैली ढूँढ रहे हैं, थैली ढूँढ रहे हैं।
हाँ। तुमने अभी-अभी जो रंग कहा, मुझे वह बहुत सारा दिख रहा है।
वह है...
मैं समझ सकता हूँ कि ट्रीना के पैदा होने पर उन्होंने तुम्हारे ऊपर चादर क्यों डाली थी।
बेरुखा। यह बेरुखा बर्ताव कर रहा है। मैं जानती हूँ।
ओह, नहीं। रुको।
यह इस तरह से क्यों रिरिया रही है?
हे, भगवान। क्या यह मर रही है? डस्टी?
कैस, इसे थोड़ी बेचैनी हो रही है,
जिसके बारे में मैंने सुना है कि जन्म देते समय ऐसा होता है।
क्या बकवास है?
हैलो, ट्रीना। सब ठीक है।
बस एक कुतिया मेरे बिस्तर पर जन्म दे रही है।
वह किसकी कुतिया है?
- स्कूल से एक दोस्त की। - क्या यह मर रही है?
नहीं। यह मर नहीं रही है।
इसके विपरीत, मुझे एक सिर दिख रहा है।
एक पिल्ले का सिर!
अरे, धत्। शांत माहौल काम नहीं कर रहा है।
यह बहुत ज़्यादा तनाव में है, डस्टी।
जैसे, इसका शरीर बहुत तनाव में है। कुछ करो।
- कैस? - क्या?
यह कुतिया अच्छा कर रही है। तुम कैसा महसूस कर रही हो?
- मैं ठीक हूँ। मुझे बस बैठने की ज़रूरत है। - आप बैठी हुई हैं।
- धत्, मैं बैठी हुई हूँ। - ट्रीना, मुझ पर एक एहसान करोगी
और अपनी माँ को ऊपर ले जाकर गर्म चाय पिला दोगी?
हाँ।
कैस, तुम्हें नहीं लगता कि ऊपर जाकर एक ठंडी टाइल ढूँढकर,
उस पर अपने घुटनों के बीच सिर डालकर बैठना और दस तक गिनती गिनना अच्छा रहेगा?
ठीक है। क्या तुम मुझ पर एहसान करोगे?
इन पिल्लों को साफ़ करके मुझे बता देना ताकि मैं इन्हें गोद में ले सकूँ।
- वह मुझे अच्छा लगेगा। धन्यवाद। - आप कर लोगे, पापा।
तुम ठीक हो। तुम ठीक हो।
अरे, हाँ। वह डेंटल फ़्लॉस कहाँ है?
हाँ, पॉला मज़ाक नहीं कर रही थी।
यह काफ़ी सारा चिपचिपा पदार्थ है।
यह बहुत भावुक पल है।
मैं तुम्हें बता रहा हूँ, जेरल्ड, अगले हफ़्ते मुझे मेज़बानी करने दो।
मेरे 5000 पिक्सल वाले टीवी पर, कोलंबो की काँच की आँख में तुम कैमरे का प्रतिबिंब देख सकते हो।
- ज़रा सुनो, फ़्रेया? - हाँ।
मैं रुककर गपशप नहीं कर सकती, इसलिए मैं जल्दी से तुमसे पूछना चाहती थी
कि तुम कब ज़्यादा अग्रिम क्लास लोगी।
ऐसा कुछ जो मेरे स्तर पर हो।
मैं असल में स्तर पर नहीं सिखाती हूँ।
हर कोई यहाँ आ सकता है और हर कोई अपनी रफ़्तार से कर सकता है।
ठीक है, अच्छा है।
मुझे बस अपने सहपाठियों को हीन महसूस कराने की चिंता थी।
लेकिन चूँकि तुम प्रोत्साहन दे रही हो, तो मैं ख़ुद को रोकूँगी नहीं।
ठीक है, इज़ी।
- और बस ताकि तुम्हें पता हो... - हाँ।
...उस समय मैं बात नहीं कर रही थी, जैसा तुमने कहा था।
जिओरजिओ मुझसे बात कर रहा था और मैंने बस उसे जवाब दिया था।
हाँ, यह मज़ाकिया है।
दरअसल वह कह रहा था कि उसे लगा तुम मेरे साथ इश्कबाज़ी कर रही थी।
- तो... - यह सच में मज़ाकिया है।
मैं अक्सर ऐसे लोगों के पीछे नहीं जाती जो सोचते हैं कि वे बाकी सबसे बेहतर जानते हैं,
पलट कर जवाब देते हैं और मेरे काम को इश्कबाज़ी करना मान लेते हैं।
वैसे, वह जिओरजिओ का मानना था।
और इतनी अकड़ दिखाने की ज़रूरत नहीं है।
- मैं अकड़ दिखा रही हूँ? - हाँ, तुम अकड़ दिखा रही हो।
फिर, ठीक है। जानकर अच्छा लगा।
क्या तुम मेरे साथ ड्रिंक वगैरह पीना चाहोगी?
हाँ, ज़रूर।
अच्छा है।
बढ़िया, इज़ी। तुमने तो कमाल कर दिया। तुम क्विडलर खेलना चाहती हो?
बिल्कुल नहीं।
जेकब, तुम यहाँ क्या कर रहे हो?
सब ठीक है?
हाँ, मैं इस पूरे समय वहाँ खड़ा था।
सच में? मैंने तुम्हें देखा भी नहीं।
शायद मैं बहुत मग्न था।
पापा, मैं अचार ले आया क्योंकि मुझे नहीं लगता कि डॉ. वुड्स आने वाली हैं।
हाँ, मैं समझ गया था।
अब 74 मिनट हो चुके हैं।
मैं उसे पूरी "हाई नून" देने वाला था।
"हाई नून" एक 85-मिनट की फ़िल्म है,
मुझे लगा कि उसे इतना समय देना उचित होगा।
लेकिन हाँ, मुझे लगता है कि अब हमें हार मान लेनी चाहिए।
मुझे अफ़सोस है। मैं जानता हूँ यह आपके लिए आसान नहीं था।
हाँ।
पापा, मैं जानता हूँ कि माँ के मरने के बाद से चीज़ें मुश्किल रही हैं।
हाँ, ख़ैर, तुम्हारे लिए ज़्यादा मुश्किल रही हैं, जेकब।
मुझे ऐसा लगता है कि मैं तुमसे इस बारे में बात ही नहीं कर सकता।
तुम्हारी माँ सब कुछ ठीक कर देती थी, जानते हो?
मैं जानता हूँ।
और फिर जब तुम्हारा भाई मरा...
मुझे ऐसा लगा कि मैंने उसे एक और बार खो दिया।
जानते हो, तुम दोनों बच्चों में तुम्हारी माँ की इतनी सारी आदतें थीं।
मुझे लगता है कि जब हमने माँ को खोया, वह ऐसा था जैसे...
वह ऐसा था जैसे हमारे परिवार के साथ एक भयानक चीज़ घटी थी।
और शायद मैंने सोचा था कि उसके बाद हमारे साथ कुछ भयानक नहीं होगा।
जैसे, वह बहुत बुरा था, लेकिन वह तो हो चुका था।
और फिर जब कोल्टन मरा...
- मैं जानता हूँ। - हमारे साथ दो भयानक चीज़ें घट चुकी थीं।
- मैं जानता हूँ।
- यह उचित नहीं है। - यह उचित नहीं है।
इसीलिए, शायद,
मैं नहीं चाहता कि आपके साथ और बुरी चीज़ें हों।
तो, आपको यहाँ केवल अकेला देखकर ही, यह जैसे...
जेकब, आज रात कुछ बुरा नहीं हुआ।
- मैं जानता हूँ। लेकिन... - नहीं, मैं सच कह रहा हूँ, जेकब।
आज रात मैं डेट पर गया था।
अगर वह नहीं आई, तो वह उसकी ग़लती है।
मैंने अपनी काफ़ी ज़िंदगी इस चिंता में काट दी कि दूसरे लोग मेरे बारे में क्या सोचते होंगे।
शायद मैंने आपको, जैसे, एक योद्धा की तरह कभी देखा ही नहीं।
तुम जानते हो इतने साल पहले मैंने बॉटनिकल गार्डन में उल्टी क्यों की थी?
सड़ा खाना खा लिया था?
मुझे नहीं पता।
मैंने उल्टी इसलिए की थी क्योंकि उस दिन वह दिन था
जब मैं अपने पापा को बताने वाला था
कि मैं अब और बास्केटबॉल नहीं खेलना चाहता था क्योंकि...
उसके बजाय मैं फ़िगर स्केटिंग करना चाहता था।
- सच में? - हाँ।
तुम कल्पना कर सकते हो कि इस बारे में तुम्हारे दादाजी ने क्या सोचा होता।
हे, भगवान। हाँ।
और फिर मेरे उल्टी करने के कारण वह इतने शर्मिंदा हो गए
कि मैंने उन्हें कभी बताया ही नहीं।
आज रात डेट के लिए तैयार होते समय, मेरे पेट में वही गुड़गुड़ हो रही थी।
लेकिन पता है क्या?
मैंने उल्टी नहीं की।
ख़ैर, मेरा मतलब, अभी तक नहीं की है। अगर आप यह अचार खाते रहे...
- आज रात मैं डेट पर गया था! - ठीक है।
देवियों, हमें जुड़वाँ हुए हैं। हमें जुड़वाँ हुए हैं।
- हे, मेरे भगवान। - प्यार से।
ये कितने प्यारे हैं। मुझे दोनों को रखना है।
नहीं। नहीं, नहीं, नहीं।
मैं इनका नाम रखना चाहती हूँ।
ब्रेंट और सेबास्टियन कैसा रहेगा, जैसे लैचकी लैड्ज़ में थे?
रहने दो, कैस।
तुम जानती हो ऐलिस को बॉयस्लैम पसंद है।
तो वह मिस विकस्टेड की कुतिया थी?
हाँ। बस तुम्हें बता दूँ, मैं साथी टीचर की मदद कर रहा था।
और मुझे यक़ीन है कि वह ख़ुद तुम लोगों को नाम देना चाहेगी, है न?
जो कि बिल्कुल अनुचित है। मतलब, सारा काम हमने किया।
वैसे, ज़्यादातर काम यो-यो ने किया। मैंने थोड़ी बहुत कोचिंग दी।
हाँ। जानते हो, तुम एक अच्छे कोच हो।
हाँ।
तुम्हें याद है जब मैं ट्रीना के समय प्रसव में थी
और तुम वे आइरिश लोरियाँ गाते जा रहे थे जो कि बहुत बुरी थीं?
- इतनी भी बुरी नहीं थीं। - नहीं, लोरियाँ शानदार थीं,
लेकिन तुम्हारा गाने का अंदाज़ इतना बुरा था कि दर्द से मेरा ध्यान भटक गया था।
मुझे लगा कि टीम में मेरी भूमिका वही थी।
वह थी। हम एक अच्छी टीम हैं।
माफ़ करना। आप दोनों के साथ क्या चल रहा है?
आप लोग, जैसे, एक दूसरे की ओर आँखों से प्यार के इशारे कर रहे हैं और प्यारी बातें कह रहे हैं
और साथ मिलकर पिल्लों के जन्म में मदद कर रहे हैं।
तो, क्या? "स्व-अन्वेषण" ख़त्म हो गया?
क्या वह ख़त्म हो गया है?
क्योंकि यह कमबख़्त थोड़ा अजीब है कि एक रात अपने पापा को मेरी टीचर को चूमते देखूँ
और फिर अगली रात घर आकर परिवार का यह, जैसे, नाज़ुक पल देखूँ।
- तुमने ऐलिस को चूमा? - तुमने वह देख लिया?
हाँ। और मुझे लगता है कि आपने माँ को नहीं बताया था?
बढ़िया, मुझे लगा कि आप लोग एक दूसरे का समर्थन कर रहे थे।
एक दूसरे का समर्थन कर रहे हैं, एक दूसरे को सारी चीज़ें नहीं बता रहे हैं।
देखिए, मैं चाहती हूँ कि आप लोग यह करें। मैं वाक़ई चाहती हूँ।
मैं जानती हूँ कि यह, जैसे, आपके निजी विकास या जो भी हो उसके लिए ज़रूरी है,
लेकिन आप लोग जो यह बीच-बिचौलिया खेल रहे हैं, जैसे, साथ रहकर भी साथ न रहना,
ब्रेक लेना, लेकिन पापा की गर्लफ़्रेंड के कमबख़्त पिल्लों को जन्म दिलवाना,
यह सभी को बहुत उलझन में डाल रहा है।
तो प्लीज़ अपने रिश्ते की सीमा तय कर लीजिए।
आज रात हमने थोड़ी सीमा लाँघ दी।
हाँ, हमने लाँघ दी।
लेकिन वह सही कह रही थी।
यह उलझन भरा तो है।
मेरे लिए भी।
- मुझे नहीं पता था कि तुमने ऐलिस को चूमा था। - हाँ।
और अब तुम लोग, जैसे, साथ में कुत्ता पाल रहे हो?
अरे, बस करो, कैस। ऐसा नहीं है।
मुझे लगता है कि कुछ समय के लिए तुम्हें कहीं और रहना चाहिए।
सच में?
हाँ। मतलब, साफ़ है कि तुम ख़ुद को चुनौती दे रहे हो।
मैं भी ख़ुद को चुनौती देना चाहती हूँ, लेकिन अगर हम साथ रहते रहे,
तो मैं बस तुम्हारी मदद करने की कोशिश करती रहूँगी।
अगर यह सुनकर तुम्हें बेहतर लगे, तो तुमने ज़्यादा मदद नहीं की।
ठीक है।
तो, सुनो।
तुम इन्हें इनकी माँ के पास ले जाओ और इनकी माँ को उसकी माँ के पास ले जाओ।
अलविदा, ब्रेंट। अलविदा, सेबास्टियन।
फिर से, मैं बहुत शर्मिंदा हूँ, बो।
मिस्टर मलिक को लगा कि साल्सा की रात को उन्हें दिल का दौरा पड़ रहा था,
लेकिन पता चला कि बस उनका बायाँ हाथ सो गया था
और कोई सच में टोस्ट जला रहा था।
ख़ैर, मैं अगले गुरुवार खाली हूँ, अगर तुम फिर से मिलना चाहो तो।
हाँ। मुझे में अब भी वह बात है।
आपने उन्हें लैंडलाइन का नंबर दिया? मुझे पता भी नहीं था कि यह अब भी काम करता है।
हाँ, शायद इसे तुम मेरा जुगाड़ू बिज़नेस कार्ड कह सकते हो जो मैंने उसे दिया।
मैं इसे शेरिफ़ की हॉटलाइन की तरह इस्तेमाल कर रहा था,
लेकिन इस पर ज़्यादातर कुछ गधे बच्चों के फ़िज़ूल के फ़ोन ही आते हैं।
मुझे ख़ुशी है कि आपने अपना शेरिफ़ का कार्ड दे दिया अगर उससे आपको वहाँ पहुँचने में मदद मिली,
पता है, जहाँ आप हैं।
हाँ।
हमें इनकी ज़रूरत नहीं है। है न?
- ये केवल कार्ड हैं। - हाँ।
मैं सोच रहा हूँ शायद कोल्टन के पास भी एक कार्ड था।
मतलब, मुझे नहीं पता,
लेकिन वह उस बार में गया था जहाँ पहले मोर्फ़ो थी।
वह ऐसी कोई जगह लगती है जिस पर उसने...
पैसे बर्बाद किए होंगे।
आपने कभी इसके अंदर नहीं देखा?
जीवन में क्या बनेंगे
क्या आप इसे खोलना चाहते हैं?
तुम्हारी मर्ज़ी।
ठीक है।
सच कहूँ तो, मैं नहीं जानना चाहता।
मतलब, अगर हम देख भी लें, तब भी हमें कभी पता नहीं चलेगा, है न?
वह जीवन में क्या बनता?
हाँ।
तो, हमें इसे जला देना चाहिए?
नहीं, मैं इसे जलाना नहीं चाहता।
- नहीं। - नहीं।
ठीक है।
हालाँकि, किसी चीज़ को जलाना अच्छा होगा।
मेरे हाथ में खट्टी क्रीम और प्याज़ के चिप्स का एक पैकेट है,
जो कोल्टन को बहुत पसंद था, लेकिन आपको और मुझे बहुत बुरा लगता है।
और फिर भी, किसी कारण से,
हमने अब भी इसे फेंका नहीं है।
पापा, आप...
कोल्टन, तुम्हें खोने के ग़म से हम कभी उबर नहीं पाएँगे।
लेकिन तुम्हें अचानक इस तरह से खो देने के कारण...
हम बेहतर करने के लिए प्रेरित हुए हैं।
तुमने हम सबको दिखाया है कि ज़िंदगी बहुत नाज़ुक है।
और बेहतर होगा कि जो समय हमें मिला है उसका हम पूरा फ़ायदा उठाएँ।
वाह। हे भगवान, बहुत बुरी बदबू है।
- मैंने प्लास्टिक के बारे में सोचा ही नहीं। - हाँ, वह भी पुरानी खट्टी क्रीम के साथ मिलकर।
मुझे लगता है कि इसे साँस के साथ अंदर लेना हमारे लिए बहुत बुरा है।
इसके बाद भी बदबू आ रही है। नहीं।
मैं जाकर जलाने के लिए कुछ बेहतर ढूँढता हूँ।
ठीक है। लगे हाथ आप गैस मास्क भी ले आना।
एम.ओ. वाल्श द्वारा रचित पुस्तक पर आधारित
उप-शीर्षक अनुवादक : प्रसून